<classify> London, England LICHA ya kuchezadakika 66 pekee katika mchezo wa usiku wa kuamkia jana dhidi ya Leicester City,mwanasoka wa kimataifa wa Tanzania, Mbwana Samatta, amefanikiwa kuwatekamashabiki wa Aston Villa. Katika mchezo huo wamarudiano ya nusu fainali ya Kombe la Ligi, Samatta alikuwa sehemu ya kikosichake kwanza, huku Villa wakishinda mabao 2-1 kupitia kwa Matt Targett naMahmoud Hassan Trezeguet. Samatta alikaribiakuzitikisa nyavu za Leicester wakati Villa wakiwa wanaongoza bao 1-0 lakinialishindwa kuunganisha mpira wa krosi uliopigwa na Jack Grealish. Nyota huyo aliyetuaVilla akitokea Genk alikaribia tena kuwatungua Leicester katika dakika ya 26lakini alishakuwa kwenye eneo la kuotea wakati anapokea pasi ya FredericGuilbert. Akimzungumzia Samattaaliyeitwa benchi katika dakika ya 66 na nafasi yake kuchukuliwa na Keinan Davis,mmoja kati ya mashabiki wa Villa, Ash, alitumia ukurasa wake wa Twitterkuandika: Nimeona kitu kwa Samatta, ni mzuri. Alitakiwa kuondoka na bao lakiniapewe wiki chache na hakika tutaona mabao yake. Shabiki mwingine, AlexFranklin, aliandika: Ni mwanzo mzuri kwa Samatta. Nimekoshwa na hilo. Hakunakinachoweza kunipa hofu kwa alichokionesha. Dale Wootton nishabiki wa Villa pia, naye aliandika: Nilichokiona kwa Samatta kinaniambiaatafunga mabao mengi. Jumamosi ya mwishonimwa wiki hii, Samatta atacheza mechi yake ya kwanza ya Ligi Kuu ya Englandakiwa na Villa, endapo kocha wake, Dean Smith, atampa nafasi dhidi yaBournemouth.  <topic>: michezo 